நாகயலங்கா

நாகயலங்கா (Nagayalanka)  இந்தியாவின் ஆந்திரப் பிரதேச மாநிலத்திலுள்ள கிருட்டிணா மாவட்டத்தில் உள்ள ஒரு கிராமமாகும். இக்கிராமம் மச்சிலிப்பட்டினம் வருவாய் கோட்டத்தில் உள்ள நாகயலங்கா மண்டலத்தின் மண்டல தலைமையகம் ஆகும்.

புவியியல்
. என்ற அடையாள ஆள்கூறுகளில் நாகயலங்கா கிராமம் அமைந்துள்ளது. கடல் மட்டத்திலிருந்து 10 மீட்டர் உயரத்தில் (33 அடி) இக்கிராமம் அமைந்துள்ளது.

மக்கள் தொகையியல்
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, நாகயலங்கா கிராமத்தில் 9,321 மக்கள் இருந்தனர். இம்மொத்த மக்கள் தொகையில் 4,851 ஆண்களும் 4,470 பெண்களும் இருந்தனர். பாலின விகிதம் 1000 ஆண்களுக்கு 922 பெண்கள் ஆகவும் 744 குழந்தைகள் 0–6 வயதுக்குட்பட்டவர்களும் இருந்தனர். இதில் 431 சிறுவர்கள் மற்றும் 313 பெண்கள் ஆவர். இதன் விகிதம் 1000 பேருக்கு 726 ஆகும். கிராமத்தின் சராசரி கல்வியறிவு விகிதம் 83.56% ஆகும். கிராமத்து மக்கள் தொகையில் 7,167 பேர் கல்வியறிவு பெற்றிருந்தனர். இது மாநில சராசரியான 67.41% என்பதை விட கணிசமாக அதிகமாகும்.

பொருளாதாரம்
நாகயலங்கா கடற்கரைத் தொகுதியில் உள்ள எண்ணெய் கிணறு, கிருட்டிணா கோதாவரி படுகையின் மிகப்பெரிய எண்ணெய் வைப்புகளைக் கொண்டுள்ளது. இது தோராயமாக 480 மில்லியன் பீப்பாய்கள் (76 மில்லியன் கன மீட்டர்) எண்ணெய்க்கு சமமானதாகும். 

ஆந்திரப் பிரதேச மாநில அரசு மற்றும் இந்திய நிதி அமைச்சகத்தின் ஒத்துழைப்புடன், நாகயலங்காவில் ஏவுகணை ஏவுதளத்தை பாதுகாப்பு ஆராய்ச்சி மற்றும் மேம்பாட்டு அமைப்பு அதிகாரப்பூர்வமாக அறிவித்தது. இதை நிறுவுவதற்கான மற்ற அனைத்து நடைமுறைகளும் 2018 ஆம் ஆண்டு சூன் மாதம் அன்று அங்கீகரிக்கப்பட்டன.

மேற்கோள்கள்

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
பகுப்பு:கிருஷ்ணா மாவட்டம்
பகுப்பு:கிருஷ்ணா மாவட்டத்திலுள்ள கிராமங்கள்